2022. június 1-jén benyújtott kereset – XH kontra Bizottság
(T-353/22. sz. ügy)
Az eljárás nyelve: angol
Felek
Felperes: XH (képviselő: K. Górny-Salwarowska ügyvéd)
Alperes: Európai Bizottság
Kérelmek
A felperes azt kéri, hogy a Törvényszék:
semmisítse meg a 2021. előléptetési időszakban előléptetett tisztviselők listáján a felperes nevének felvételét mellőző 2021. november 10-i határozatot (IA 31–2021. sz.), amelyet a kinevezésre jogosult hatóság 2022. június 8-i R/72/22. sz. határozata a felperes 2021. február 5-én benyújtott panaszára válaszul megerősített;
rendelje el a felperes kárainak megtérítését;
az alperest kötelezze az EUMSZ 268. cikk alapján az összes költség megfizetésére.
Jogalapok és fontosabb érvek
Keresete alátámasztása érdekében a felperes két jogalapra hivatkozik.
Az első jogalap téves jogalkalmazáson és a vitatott, 2021. évi előléptetési eljárás szabálytalanságán alapul: a személyzeti szabályzat 45. cikkének általános végrehajtási rendelkezéseiről szóló C(2013) 8968 határozat megsértése; a személyzeti szabályzat 45. cikke (1) bekezdésének az Európai Unió Alapjogi Chartája 7. cikkére tekintettel való megsértése és az érdemek tényleges összehasonlításának hiánya.
A második jogalap a személyzeti szabályzat 45. cikkében előírt előléptetési szempontok alkalmazása során az Európai Unió Alapjogi Chartájának 7. cikkére tekintettel elkövetett nyilvánvaló mérlegelési hibán alapul.
____________